[{"text_idx": "#000001", "text": "C\u0302u vi bonvolus paroli pri via lasta romano, La memoraj\u0302oj de Julia Agripina?"}, {"text_idx": "#000002", "text": "Temas pri Agripina, la patrino de romia imperiestro Nerono. Mi komencis interesig\u0302i pri s\u0302i esplorante pri mia romano Morto de artisto, g\u0302uste pri Nerono. Tiam mi komprenis, ke Agripina estas multe misprezentata de la romiaj historiistoj de tiu epoko. Modernaj historiistoj komencas rerigardi la situacion kaj kompreni, ke la vidpunkto de romiaj historiistoj ne vere akordig\u0302as kun la modernaj ideoj. Ili opiniis, ke ambicia au\u0306 potenca virino estas malbona virino. Sed en la nuna tempo, se virino volas aktivi en la politika mondo, ni ne plu pensas, ke s\u0302i havas neakcepteblan ambicion. Agripina edzinig\u0302is kun imperiestro Klaudio kaj s\u0302i kunlaboris kun li. Kiel oni vidis g\u0302in tiam, Klaudio estis sub la rego de sia edzino. Nun ni dirus, ke s\u0302i tre bone kunlaboris kun sia edzo. Ili havis komunajn ideojn kaj realigis ilin kune. Tiu nova rigardo al Agripina interesis min kaj mi volis verki romanon pri s\u0302i."}, {"text_idx": "#000003", "text": "Kiel s\u0302i estis malsama de aliaj romiaj virinoj de la sama epoko?"}, {"text_idx": "#000008", "text": "Jes, la historiisto Tacito aludas al la fakto, ke s\u0302i verkis siajn memoraj\u0302ojn. Li citas kelkajn faktojn el ili, same kiel la verkisto Plinio la Pli Ag\u0302a. La memoraj\u0302oj ekzistis, sed ili ne travivis. Tio lasas tre oportunan truon por verkisto de historiaj romanoj, kiu povas mem verki por Agripina."}, {"text_idx": "#000010", "text": "En la unua romano estis tre ordinara virino, kiu poste farig\u0302is sklavino. En c\u0302i tiu romano mi verkas pri virino, kiu farig\u0302is la edzino kaj la patrino de imperiestro. Estas tute alia socia klaso. En la dua romano, Morto de artisto, la viro estas la rakontisto. Estas malfacile verki tiun romanon el la vidpunkto de virino, c\u0302ar virinoj malpli povis esti en la centro de agado, rilati kun la imperiestro kaj vidi c\u0302ion, kio okazis."}, {"text_idx": "#000016", "text": "Povus esti parte, c\u0302ar mi uzas klasikan lingvaj\u0302on. Vers\u0302ajne ili estas pli facilaj por c\u0302inaj au\u0306 japanaj legantoj. Krome, en La s\u0302tona urbo Bivana venas al Romo. Tiu kulturo por s\u0302i estas tute fremda kaj mi malpli faras supozojn pri tio, kion la legantoj jam scias, c\u0302ar s\u0302i mem ne jam scias tion. Do eble tiu fremda kulturo ig\u0302as pli facile enirebla de aziaj legantoj."}]